
EXPUNERE DE MOTIVE
privind oportunitatea aprobării costului mediu lunar de întreținere în funcție de gradul de dependență datorat de persoanele vârstnice îngrijite în
Căminul pentru Persoane Vârstnice “Inocențiu M. Klein”
pentru anul 2017



Având în vedere Hotărârea Consiliului Local al Municipiului Timişoara nr. 218/27.06.2017 privind înfiintarea Direcției de Asistență Socială a municipiului Timișoara și aprobarea Organigramei și a Statului de Funcții pentru aceasta și înfințarea „Căminului pentru Persoane Vârstnice Inocențiu M. Klein“. 
Scopul serviciului social „Căminul pentru Persoane Vârstnice Inocențiu M. Klein“ este îngrijirea persoanelor vârstnice în conf. cu Legea nr.17/2000 privind asistenţa socială a persoanelor vârstnice, republicată cu modificările și completările ulterioare, Legea nr.292/2011 a Asistenței Sociale cu modificările ulterioare și Ordinul nr.2126/2014 privind aprobarea Standardelor minime de calitate pentru acreditarea serviciilor sociale destinate persoanelor vârstnice, Anexa1.
Conform prevederilor art.25, alin.(1) din Legea Nr. 17/2000   privind asistenţa socială a persoanelor vârstnice, republicată, cu modificările și completările ulterioare, “Costul mediu lunar de întreţinere se stabileşte anual de către consiliile locale şi/sau judeţene, după caz, înainte de adoptarea bugetelor proprii.”
Din aceste considerente, luând în calcul legislația aflată în vigoare, considerăm că este oportună aprobarea, Costul mediu lunar de întreţinere /beneficiar/ 2017 pe grade de dependențe datorat de persoanele vârstnice îngrijite în Căminul pentru Persoane Vârstnice “Inocențiu M. Klein”.

